मुस्लिम युवक का जातिगत विद्वेष तत्क्षण हवा हो जाता है, वह न केवल उस हिन्दू व्यक्ति की उल्टी साफ करता है, बल्कि सहारा देकर उसे लिटाता भी है और उसे शिकंजी भी पिलाता है। ‘खोना और पाना’ तथा ‘पाप की कमाई’ जैसी लघुकथाएँ जहाँ हमारे वर्तमान से विलुप्त होते जा रहे मानवीय मूल्यों की खोज का नतीजा है, वहीं ‘पीरन–पीयारे पिराणनाथ’ एक मूढ़ और गूँगे बालक को अकथ प्रेम का रहस्य समझाने में सम्पूर्णता ग्रहण करती है ।